**PROJEKT**

**„Kultúrne aktivity SZZP Okresná rada Zvolen“**

**realizovanÝ s finančnou podporou Ministerstva kultúry Slovenskej republiky**

Organizátor: Slovenský zväz zdravotne postihnutých, Okresná rada ZVOLEN

**Zámer projektu:** príprava a realizácia kultúrnej aktivity pre osoby so zdravotným postihnutím a inak znevýhodnené skupiny obyvateľstva

**Termín realizácie projektu:** júl – december 2017

**Miesto realizácie:** Banskobystrický kraj, okres Zvolen, Detva, mesta Sliač a Hriňová, Slovenská republika

**Popis realizácie projektu:**

Projekt po schválení dotácie Ministerstva kultúry SR 2017 bol realizovaný v zmysle zmluvy na obstarávanie krojov a krojových súčastí, opravy krojov (čepcov) - dovybavenie krojmi, pravidelným nácvikom folklórnej skupiny Javorinka pôsobiaca pri Základnej organizácii SZZP v Hriňovej a jej vybranými vystúpeniami v rámci Slovenska, kde prezentoval svoju činnosť.

Folklórna skupina Javorinka od svojho vzniku (január 2013) sa rozrástla na súčasných 16 členov vrátane jedného nevidiaceho chlapca a zabávača Martina Kopora, ktorý podľa možností moderuje vystúpenia a spestruje ich humorným slovom. V 2017 roku mal súbor celkom 25 vystúpení po celom Slovensku. V rámci projektovej podpory bola realizovaná preprava na vystúpenia v Bratislave (na rozlúčke s prof. Nosáľom), účinkovanie krojovej skupiny  Púť na horu Butkov (LADCE) a v rámci celoslovenských brannošportových hier zdravotne postihnutých. Ďalšie vystúpenia folklórnej skupiny v rámci projektu sa uskutočnili na podujatiach Gazdovanie na hriňovských lazoch 19.8.2017 v Hriňovej časť slanec, Košútka. Ďalej na podujatí Dožinky na Raticovom vrchu v Hriňovej 17.9.2017, Deň úcty k starším v Hriňovej v Kultúrnom stredisku 15.10. a 15.-17.decembra na námestí v Hriňovej v rámci podujatia HRIŇOVSKÉ VIANOCE.

**Význam a prínos projektu**:

Naším zámerom bolo podchytiť zdravotne postihnuté osoby, aby napriek handikepu dostali príležitosť porozumieť sebe samému, aby boli akceptovaní ako plnohodnotní členovia spoločnosti. Folklórna činnosť zúčastnených bola aj socioterapiou a arteterapiou. Zacielená bola najmä k verejným vystúpeniam. Podporou činnosti sme dosiahli ich integráciu do spoločnosti a prezentovali ich aktivity.

Podpora zo strany Ministerstva kultúry SR pomohla folklórnej skupine aj k jej lepšiemu dovybaveniu, čím sa zvýšila aj umelecká hodnotu ich vystúpení a skupina pôsobí v kvalitnom krojovom vybavení profesionálnejšie.

**Ing. Ján P I E C K A**

**predseda**

****